1. ΑΝΑΓΚ. ΝΟΜΟΣ υπ’ αριθ. 971 της 20/20 Φεβρ. 1946 Περί κυρώσεως της μεταξύ των Κυβερνήσεως της Μεγάλης Βρεττανίας και της Ελλάδος Δημοσιονομικής και Οικονομικής συμφωνίας της 24 Ιαν. 1946. Άρθρ.5.-3.Η Ελληνική Κυβέρνησις ως πρόσθετον μέτρον δια την αποκατάστασιν εμπιστοσύνης εις το νόμισμα, θα συστήση δια νόμου Νομισματικήν Επιτροπήν η οποία θα έχη καταστατικήν εξουσίαν επί της εκδόσεως του χαρτονομίσματος. Η Επιτροπή θα απαρτίζεται από τον Έλληνα Υπουργόν Συντονισμού ως Πρόεδρον, τον Έλληνα Υπουργόν των Οικονομικών, τον Διοικητήν της Τραπέζης της Ελλάδος και από (ένα μέλος Βρεττανικής εθνικότητος και) εν μέλος εθνικότητος των Ηνωμένων Πολιτειών, τους οποίους η Ελληνική Κυβέρνησις, θα προσκαλέση να μετάσχουν ως μέλη της Επιτροπής. Νέαι εκδόσεις χαρτονομίσματος θα γίνωνται μόνον τη ομοφώνω εγκρίσει της Επιτροπής. Αι δύο Κυβερνήσεις συμφωνούν ότι το έργον της Επιτροπής ταύτης δεν θα παραταθή πέραν των 18 μηνών, ή δια κοινής συμφωνίας πέραν των δύο ετών. 